दक्खिन अमेरिका के भूगोल
दक्खिन अमेरिका भूगोलीय हिसाब से नई दुनिया (दुनों अमेरिका महादीप) कऽ एगो महादीप हवे आ एकरे भूगोल में बिबिध प्रकार के क्षेत्र आ जलवायु वाला इलाका सामिल बाने। हालाँकि, दुनों अमेरिका महादीप पनामा थलजोड़ से जुड़ल हवें आ पनामा नहर से अलग होखे लें, ई दक्खिनी महादीप परंपरागत रूप से अलगा से एगो महादीप मानल जाला आ कभी-काल्ह के इनहन के एक्के सुपरमहादीप के रूप में भी देखल जाला आ अंग्रेजी में अमेरिकाज़ कहि के बोलावल जाला। राजनीतिक सीमा के आधार पर पनामा–कोलंबिया के बाडर के एह दुनों महादीप सभ के बीचा के बिभाजक मानल जाला।

दक्खिन अमेरिका के उत्तर अमेरिका से जुड़ाव करीबन 30 लाख बरिस पहिले, पनामा के थलजोड़ (इस्थमस ऑफ पनामा) के बने से भइल। एकरे बाद भइल भूबिग्यानी इतिहास के घटना के ग्रेट अमेरिकन इंटरचेंज के नाँव से जानल जाला। एंडीज, जे एगो नया आ अभिन ले हलचल से गुजरे वाला परबत श्रेणी बा, एह महादीप के पच्छिमी किनारे के रूप में स्थित बा; उत्तरी एंडीज के पुरुब ओर बिसाल इलाका बा जे भूमध्य रेखीय बरखा बन वाला इलाका हवे आ अमेजन बेसिन के नाँव से जानल जाला। एह महादीप पर पेटागोनिया के पठार आ अटाकामा के रेगिस्तान नियर सूखा इलाका भी बाने अउरी लानोज, कैंपोज आ पंपाज के घास के मैदान बाड़ें।

एह महादीप के अंतर्गत कई ठे दीपसभ भी आवे लें जे अलग-अलग देस सभ के द्वारा शासित बाड़ें सऽ। एकरे उत्तर में कैरिबीयन दीप सभ के आमतौर पर उत्तर अमेरिका के साथे शामिल कइल जाला। हालाँकि, एह सागर के किनारे मौजूद जवन देस सभ दक्खिन अमेरिका में बाड़ें उनहन में कोलंबिया, वेनेजुएला, गयाना, सूरीनाम, आ फ्रेंच गयाना सभ के कैरेबियन दक्खिन अमेरिका के उपनाँव से भी जानल जाला।

राजनीतिक इकाई सभ
रकबा आ जनसंख्या दुनों के हिसाब से ब्राजील देस एह महादीप के सभसे बड़हन देस बा। ओहिजे अर्जेंटीना इहाँ के सभसे ढेर शहरीकरण वाला देस बा। एह महादीप के उपबिभाग सभ में एंडीज परबत के सहारे एंडीयन स्टेट्स, कैरीबियन सागर के सहारे कैरीबियन स्टेट्स, आ दक्खिनी नोकदार हिस्सा में सदर्न कोन स्टेट्स के नाँव से भी जानल जाला। महादीप के देस आ राज्यक्षेत्र सभ के लिस्ट नीचे दिहल जा रहल बा:

नदी
 अमेजन नदी: पानी के मात्रा के हिसाब से दुनियाँ के सभसे बड़ नदी हवे। एंडीज परबत से निकसे ले आ अटलांटिक महासागर में गिरे ले। अमेजन बेसिन के बरखा बन वाला क्षेत्र के रूप में जानल जाला।
 पराग्वे नदी:
 ओरिनिको नदी:
 जापुरा नदी: एंडीज परबत से निकसे ले आ अमेजन नदी में बाएँ से मिले वाली सभसे बड़ (लमहर) नदी हवे।
 पराना नदी:
 साओफ्रांसिस्को नदी:
 मैग्डलीना नदी:
 रियो नीग्रो: अमेजन में बाएँ से मिले ले। नाँव के शाब्दिक अरथ हवे "काली नदी"।
 पुरुश नदी: अमेजन के सहायिका नदी हवे आ एह में दाहिने से मिले वाली सभसे लमहर नदी हवे।
 मदीरा नदी:
 सलाडो नदी:
 टोंकांटिस नदी:

संदर्भ

भूगोल
महादीप अनुसार भूगोल